Թեկուզ միայն այն պատճառով, որ փողոցների ու շինությունների անվանափոխությունը բավական թանկ հաճույք է: Եվ որովհետև մշակութային, կառավարչական, տրանսպորտային, շինարարական, աղբային, ջրամատակարարման ու այլ խնդիրների օվկիանոսում խեղդվող քաղաքը բոլորովին այլ ծախսեր ու հրատապ միջոցառումներ է պահանջում, քան փողոցների անվանափոխությունն է: Քաղաքապետարանը կամ չի ուզում կամ չի կարողանում այդ հարցերին լուծում տալ, ու նման պայմաններում մեծամասշտաբ անվանափոխություն ձեռնարկելը անհասկանալի քայլ կլինի, չնայած մենք մեր քառորդ դարյա անկախության ժամանակ շատ անհասկանալի դեպքերի ենք ականատես եղել: